google/wiki40b huggingface dataset:
Olisthopus rotundatus

Utbredelse

Olisthopus rotundatus finnes i nesten hele Europa, men er noe sjeldnere i sørvest. Finnes i Norge.

Utseende

Olisthopus rotundatus er 6,4-7,8 mm lang. Antennens fjerde ledd med fine korte hår og en lang børste/børster i spissen. (Krever forstørrelse for å se). Brystskjoldet er avrundet uten bakhjørner og minst så bredt som skuldrene (frampartiet av dekkvingene). Bakfotens første ledd (tars) er klart lengre enn sporen i spissen av leggen (tibia).

Levevis

Olisthopus rotundatus opptrer ikke tallrikt, men der den finnes, er det ofte på lyngmark, særlig langs kysten. Den er vanligvis nattaktiv og lever som predator på andre dyr.
Larvene lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Kunsthåndverk

Kunsthåndverk eller kunsthandverk er en visuell, skapende kunstform som tar utgangspunkt i teknikker, materialer og former knyttet til spesialiserte håndverk. Hovedforskjellen fra tradisjonelle håndverk er at kunsthåndverkere ikke primært har som mål å lage forhåndsdefinerte funksjonelle og dekorative gjenstander, men å utføre en utforskende prosess som resulterer i frie kunstuttrykk. Kunsthåndverkere arbeider ofte materialspesifikt med enten keramikk, metall, tekstil, glass, lær eller andre håndverksmaterialer med solid dybdekunnskap innen sitt håndverk. De kan også arbeide tverrmedialt eller utforske materialer som ikke tradisjonelt er relatert til håndverk. Produksjonen kan bestå av alt fra unike bruksobjekter til skulpturer, konseptkunst, installasjoner og performative verk. 
Kunsthåndverkere arbeider ofte individuelt, i eget eller delt verksted, og produserer unike arbeider til visning i utstillinger, til offentlig utsmykning og til salg i gallerier og på markeder. Kunsthåndverkerne bruker også sin kompetanse gjennom oppdrag som kunstkonsulent, kurator eller designer og gjennom formidlings- og undervisningsarbeid, styre- og juryarbeid o.l.
I Norge får man i hovedsak utdanning som kunsthåndverker ved de offentlige kunsthøgskolene, med BFA (Bachelor of Fine Arts) eller MFA (Master of Fine Arts). 
Kunsthåndverk et forholdsvis ungt fag i Norge, for alvor etablert og definert i forbindelse med deltakelse i Kunstneraksjon -74 og opprettelsen av organisasjonen Norske Kunsthåndverkere i 1975. Tidligere ble kunsthåndverk ofte forbundet med folkeindustri, husflid, prydkunst, kunstindustri eller brukskunst – praksiser som har hatt en videre betydning enn dagens kunsthåndverk. Den estetiske verdien ved håndverksproduktet har stadig blitt viktigere i forhold til bruksverdien, og kunsthåndverk er i dag ansett som en selvstendig kunstform.
Tidsskriftet «Kunsthåndverk» utgis fire ganger i året og dekker de mest sentrale uttrykkene og debatter innen området både nasjonalt og internasjonalt.
Stasjon Kapelle-Biezelinge

2008

I 2008 kommer rutetidene i Zeeland til å bli forandret. Fjerntogene (intercity's) vil da stoppe på alle stasjonene i Zeeland, men for å forkorte reisetiden til Randstad stenges tre stasjoner: Arnemuiden, Kapelle-Biezelinge og Krabbendijke.
Jo Nakajima

Karriere

Jo Nakajima startet sin profesjonelle karriere i Kashima Antlers i 1999.
Sveriges landslag i amerikansk fotball

Sveriges landslag i amerikansk fotball representerer Sverige i sportsgrenen amerikansk fotball. Landslaget kom på 3.-plass det første Verdensmesterskapet i amerikansk fotball i 1999. De deltok ikke i VM i 2003. I Verdensmesterskapet i 2007 kom laget på 4.-plass. Sverige er medlem av European Federation of American Football.
Kinnared

Kinnared er et tettsted i Hylte kommune i Hallands län i Halland i Sverige. I 2010 hadde tettstedet 287 innbyggere.
Henan

Historie

Arkeologer har funnet spor etter en rekke prehistoriske kulturer i det nordlige Henan. De er kjent som Yangshaokulturen, Longshankulturen og Erlitoukulturen. Noen mener at Erlitou-kulturen kan identifiseres med det første kinesiske dynastiet som beskrives i tidlig kinesisk historiografi, Xia-dynastiet. I alle fall anses det som sikret at Xia-dynastiet også hadde dagens nordlige Henan som hjemstavnsområde. 
Det første dynastiet som utviklet et skriftspråk var Shang-dynastiet, som styrte fra det 16. til det 11. århundre før Kristus. Også det hadde Henan som sitt kjerneområde, skjønt det også omfattet noe av de nåværende naboprovinsene Shandong og Hubei. Dette dynastiets første hovedstad antas å være det sted som da het Ao og nå heter Yanshi, litt vest for Henans nåværende hovedstad Zhengzhou. Shangs siste hovedstad, Yin, lå rett ved den moderne byen Anyang, som er rett ved Henans grense i nord mot Hebei.
Det som har overlevd til i dag fra Shang-dynastiet i Henan, er fremfor alt restene av noen av dets byer og etter hvert voldsomme funn av gjenstander fra arkeologiske utgravninger, især ved Anyang. Her finner man blant annet de tidligste bevarte eksaempler på kinesisk skrift, på de såkalte orakelben. Med unntak av noen bymurer som er synlige i Zhenyang er alt som er kommet for en dag av Shang-dynastiets byer jordfundamenteringer av deres bygninger, grøfter fylt med sten hvori de satte ned trepælene som oppebar tråtakene til husene, og noen dype strukturer som må ha tjent som lagerplasser eller underjordiske boliger. 
Vest for Shangs kjerneområdet i dagens provins Shaanxi, vokste det seg sterkt et konkurrerende regime, som til slutt skulle nedkjempe og erstatte Shang. Det skulle bli til Zhou-dynastiet, som etter hvert også fikk Henan som sitt kjerneområde.
Langt senere skulle Henan også bli kjerneområdet for det store Song-dynastiet. Men området kom inn i en bakevje på 1100-tallet da invasjoner fra nord tvang regjeringen fra dens hovedstad Kaifeng og sørover. Men ikke desto mindre hadde Henan fortsatt en viss betydning, på grunn av sin høye befolkning og sitt rike jordbruksland. 
Etter at Song-dynastiets dager var talte gikk det raskt tilbake med Henans byer. Det var egentlig ikke før den kommunistiske maktovertakelse i 1949 at de begynte å ekspandere på nytt.

Viktige byer

De viktigste byene i Henan er, rangert etter befolkningstall, Zhengzhou (provinshovedstad), Xinyang, Luoyang, Pingdingshan, Anyang, Xinxiang, Puyang, Kaifeng, Jiaozuo, Xuchang, Luohe, Zhoukou, Sanmenxia, Nanyang, Zhumadian, Hebi og Shangqiu. Mindre byer (under 100 000 innbyggere) er Changying, Dancheng, Huangchuan, Jishui, Xihua og Yuzhou.

Kultur

Henanoperaen er en velkjent variant av kinesisk opera. Ikke langt fra Luoyang er Longmen-grottene, som i år 2000 ble oppført på UNESCOs liste over «verdensarven». Disse grottene ble utbygd på det nordlige Wei-dynastiets tid, omkring 500 e.Kr.
Takeo Takahashi

Japans herrelandslag

Takeo Takahashi spilte 14 landskamper for Japans herrelandslag.
Porco Rosso

Handling

Porco Rosso er en fantasifull historie om en italiensk flyverhelt fra første verdenskrig som etter krigen lever som dusørjeger i kamp mot «luftpirater» i Adriaterhavet. Helten, som er blitt omskapt slik at han har grisehode, het tidligere Marco Pagot, men kalles nå bare Porco Rosso, det vil si «rød gris» på italiensk. Filmen er fritt basert på Miyazakis manga-tegneserie Hikōtei Jidai og inneholder en blanding av eventyr og realisme med morsomme figurer, lange flysekvenser, barnslig komikk og voksne referanser.

Produksjon

Tegningene er i tradisjonell animestil med stereotype ansikter, sterke farger og detaljerte motiver. Selve animasjonen er utført som celleanimasjon der  bevegelige elementer i bildene har klare konturer og fargeflater, mens bakgrunnene er malt i en mykere stil.

Mottakelse 

Porco Rosso ble satt opp på kinoer i Norge i 2008 som barnefilm med 7 års aldersgrense og norsk dubbing. Filmen fikk god mottakelse i norske medier på grunn av originalitet og forseggjort animasjonshåndverk, men ble også kritisert for ujevnt manus.
Pomacea bridgesii

Morfologi

Skallet til disse sneglene har fem eller seks vindinger, vinkelen mellom vindingene er nesten 90°. Åpningen er stor og oval. Spissen på skallet er høy og skarp.
Manuela Schär

Bakgrunn

Schär ble lam fra livet og ned i en lekeplassulykke i 1993. Hun har derfor brukt rullestol siden hun var åtte år gammel. Hun begynte med parafriidrett i 1998, og debuterte internasjonalt i 2001.

Resultater

Hun deltok i Para-VM i friidrett 2002 i Frankrike, og kom der på femteplass på 100 og 200 meter, og niendeplass på 400 meter, i klassen T54. Under Paralympiske sommerleker 2004 i Hellas fikk hun sølv på 200 meter, bak Chantal Petitclerc fra Canada, og hun fikk bronse på 100 meter. På 400 meter kom hun på femteplass. 
Hun fik bronse på 200 meter under Paralympiske sommerleker 2008, og kom på fjerdeplass på 100 meter og sjetteplass på 400 meter. I 2011 deltok hun i Para-VM i friidrett 2011 i Christchurch på New Zealand, og fikk der to bronsemedaljer; på 200 og 400 meter. Begge disse distansene ble vunnet av Tatyana McFadden fra USA. Schär deltok også på 100 meter, der hun kom på femteplass, og på 800 meter, der hun kom på fjerdeplass. Hun fikk ingen medaljer under Paralympiske sommerleker 2012, der hun endte på femteplass på 100 og 800 meter, og på sjuendeplass på 400 meter. 
Under Para-VM i friidrett 2013 vant hun maraton, og vant med det sin første VM-tittel. Hun fikk også sølv på 400, 800 og 5000 meter, og kom på femteplass på 1500 meter. I oktober deltok hun i Oita International Wheelchair Marathon i Japan, og satte der verdensrekord på maraton i sin klasse, med tiden 1:38:07. Hun kom til mål likt med Wakako Tsuchida, så disse delte verdensrekorden fram til 2018, da Schär slo denne tiden.
Hun vant fire gullmedaljer under Para-EM i friidrett 2014, da hun vant 400, 800, 1500 og 5000 meter. Året etter deltok hun i VM i rullestolmaraton 2015, som ble arrangert som en del av London Marathon 2015 og kom der på andreplass i klassen T53/54, bak Tatyana McFadden. Hun vant New York halvmaraton i 2015.
I 2016 vant hun Berlin Marathon og Oito Marathon</ref name="highlights"/>, og hun deltok i Paralympiske sommerleker 2016 i Rio de Janeiro, der hennes beste plassering ble fjerdeplass på 1500 meter i klassen T54. Hun kom for øvrig på femteplass på 400 og 800 meter, sjetteplass på maraton og åttendeplass på 5000 meter. 
Under Para-VM i friidrett 2017 fikk hun sølv på 800 meter, bak Tatyana McFadden. Hun kom på femteplass på 400 og 5000 meter, og endte på sjuendeplass på 1500 meter. Hun vant Boston Marathon 2017 og London Marathon 2017, med banerekord på begge løpene, og vant også New York City Marathon 2017. Hun vant World Marathon Majors Wheelchair Series sammenlagt i sesongen 2017/18. Hun deltok i Para-EM i friidrett 2018, og vant der 1500 og 5000 meter. 
Den 16. september 2018 vant hun Berlin Marathon, med ny verdensrekord på 1:36:53, og slo med det den gamle verdensrekorden med over et minutt.
Ryan Lochte

Sommer-OL 2012

Under Sommer-OL 2012 i London vant han 2 gull, 1 sølv og 1 bronse.
Han ble olympisk mester på 400 meter medley og var med på det amerikanske laget som vant gull på 4x200 frisvømming
Han tok sølv på 200 meter medley og bronse på 200 meter brystsvømming.
Granopothyne

Utseende

Langstrakte, middelsstore, mørkbrune trebukker med lange, tynne antenner. Pronotum er sylindrisk, dekkvingene litt avsmalnende bakover, med gule flekker.

Utbredelse

Slekten er kjent fra Filippinene.
Innhovde

Innhovde er et bart klippenes langs den indre, isfylte kysten av Flettet, på sørvestsiden av Lützow-Holmbukta i Antarktis. Det ble kartlagt av norske kartografer fra flyfoto tatt under Lars Christensen-ekspedisjonen, 1936–37.

Kilder

(engelsk)  Denne artikkelen inneholder stoff som er offentlig eiendom fra United States Geological Survey-artikkelen  «Innhovde» (innhold fra Geographic Names Information System).
Richard Thompson (musiker)

Millenniumskonsert

I 1999 ble Richard Thompson oppringt av Playboy Magazine som ba ham liste opp millenniets 10 beste sanger. De mente nok trolig decenniet, men Thompson tok dem på ordet og ga redaksjonen en ti på topp liste som startet med år 1068. Da listen ikke ble publisert fikk han den idé at han selv ville gjøre en konsert hvor han presenterte sitt eget bidrag til 1000 Years of Popular Music. Konserten førte til utgivelsen av en DVD og 2 CD-er, hvor han starter med Sumer Is Icumen In (fra ca. 1260) og ender opp med Oops!… I Did It Again (2000) og 1985 (2004). På konserten ble han akkompagnert av Judith Owen (sang, keyboards) og Debra Dobkin (perkusjon, sang).
Marion Yorck von Wartenburg

Liv

I skoletiden på Grunewaldgymnasiet i Berlin var Marion Winter, den senere grevinne Yorck von Wartenburg, klassekamerat med Dietrich Bonhoeffer. Etter skolen studerte hun jus, og tok doktorgraden i 1929. Kort før ble hun kjent med grev Peter Yorck von Wartenburg, svoger av grev Claus von Stauffenberg. De ble gift i 1930. Sammen med sin mann engasjerte hun seg mot det nasjonalsosialistiske styret. Etter det mislykkede 20. juli-attentatet i 1944 ble mannen henrettet, og hun selv ble fengslet for tre måneder.
Etter krigen arbeidet Marion Yorck von Wartenburg hos Berlins magistrat, og i 1946 ble utnevnt til dommer i Lichterfelde i Vest-Berlin. Frem til 1969 var hun landrettsdirektør og ledet det 9. store straffekammeret i Berlins delstatsrett. Som dommer bekjempet grevinne Marion Yorck von Wartenburg spesielt homoseksualitet med eksemplarisk avskrekkende straffer.
Drupadia

Utseende

Små til middelsstore (vingespenn 20-30 millimeter) stjertvinger, bakvingen med tre stjerter der den midterste er mye lengre enn de på sidene. Oversiden er svart med metallisk blå eller blågrønne felter, eller brun, undersiden brunhvit med brune flekker og/eller bånd.

Levevis

Disse sommerfuglene lever i tropisk regnskog opptil 600 meter over havet. Larvene utvikler seg på planter i erteblomstfamilien, sammen med maur i den artsrike slekten Pheidole.

Utbredelse

Slekten er utbredt i Sørøst-Asia, med særlig mange arter på Borneo.
Tucanti

Utseende

En middelsstor, avlang, svart trebukk med rødbrune bein. Antennene er rundt to tredjedeler så lange som kroppen. De seks innerste leddene er utvidete, mørkt brunrøde, ledd tre til og med seks kledt med lange, mørke hår. De ytterste leddene er tynne og gulhvite. Pronotum er nesten sylindrisk, omtrent så langt som bredt. Dekkvingene er jevnbrede, men en litt læraktig overflate og to svake lengderibber.

Levevis

Larvene lever i død ved, mest av løvtrær.

Utbredelse

Arten er bare kjent fra Venezuela.
Steinar Karlsen

Biografi

Steinar Karlsen vokste opp i Hokksund. Som ung jobbet han ved hovedkontoret til Harald Lyche & Co i Drammen før han ble ansatt i Øvre Eiker kommune. Han jobbet både som skatteoppkrever og kontorsjef ved kommunekassa før han ble valgt som ordfører i 1984.
Karlsen har vært styremedlem i flere selskaper, slik som Eiker sparebank, Sparebankstiftelsen DnB-NOR, Øvre Eiker energi, Brageteateret, Fossesholm og Lågdalsmuseet.
Inglourious Basterds

Handling

Handlingen er tidvis svært brutal og samtidig en lek med klisjeer med referanser til andre underholdningsfilmer innen sjangeren. Filmen begynner med at en jødisk familie blir drept av SS-soldater. En av døtrene i familien klarer å unnslippe og vi treffer henne igjen senere i filmen som eier av en liten kino i Paris. Brad Pitt spiller den amerikanske offiseren Aldo Raine som tar med seg en liten gruppe jødiske soldater til Frankrike for å drepe nazister; han forventer hundre nazi scalps («skalperte nazihoder») fra hver soldat. Dette koker til slutt ned til to attentatforsøk på Hitler og andre nazitopper i kinoen i Paris.
Christoph Waltz, som spiller den språkmektige og hensynsløse «jødejegeren» Hans Landa, mottok pris som «beste mannlige skuespiller» under Filmfestivalen i Cannes våren 2009. Han vant også en Golden Globe og Oscar i 2010 under kategorien beste prestasjon av en skuespiller i en birolle.
Stevens County (Kansas)

Lover og styre

Selv om Kansas' konstitusjon ble endret ved avstemning i 1986 slik at alkohol kunne selges per glass, forble Stevens County tørrlagt (et forbudsfylke).

Geografi

Ifølge opplysninger fra U.S. Census Bureau, er fylket 1 885 km² stort.
Kikhoste

Sykdomstegn

Sykdommen starter med moderat feber, forkjølelse og tørrhoste om natten. Disse symptomene kan vare 1-2 uker. Deretter begynner pasienten å hoste, ofte og i serier. Hostene kommer raskt etter hverandre. Siden hostene kommer så tett, får barnet vanskelig for å puste inn under anfallet. Det får åndenød, blir redd og kan få blålig ansiktsfarge. Når hostingen gir seg, kan pasienten begynne å puste raskt og dypt, og få kiking (pipende lyd under innpustingen), og eventuelt brekninger. Hosten kan vare i 2-6 uker.

Behandling

Ved mistanke om kikhoste, bør lege kontaktes. Legen kan vurdere om det virkelig dreier seg om kikhoste ved å undersøke den syke og ved å ta bakterieprøver fra halsen og eventuelt en blodprøve. Hvis diagnosen bekreftes eller er overveiende sannsynlig, får barnet et antibiotikum, vanligvis erytromycin. Det forhindrer smittespredning og forkorter sykdommen litt. Den syke er vanligvis smittebærende i fem dager etter at behandling startet, og barn bør holdes hjemme fra barnehage eller skole i denne tiden. Barn under 1 år og svært syke barn må vanligvis behandles på sykehus. 
Legen vil også vurdere om andre barn i nærmiljøet kan være smittet. Hvis smitteutsatte barn ikke er fullt vaksinert mot kikhoste, kan det være aktuelt med en ny vaksinedose. Smitteutsatte spedbarn får som regel forebyggende behandling med erytromycin.

Vaksine

Vaksine mot kikhoste inngår i barnevaksinasjonsprogrammet. Vaksinen gis ved 3, 5 og 11-12 mnd alder. Fordi vaksineeffekten avtar etter ca. 5 år, er det fra 2006 innført en 4. vaksinedose til skolebarn i 1. klasse.
De aller fleste barn er vaksinert mot kikhoste før de fyller 1 år (kombinasjonsvaksine: difteri-tetanus-kikhoste-polio + Hib). Som følge av vaksineringen er kikhoste i dag langt sjeldnere enn tidligere, men fra 1997 har det vært en epidemi i landet vårt med 2000-3000 meldte tilfeller årlig. Sykdommen forekommer i alle aldersgrupper.
Det er som regel barn som ikke er vaksinert som får kikhoste blant småbarna. Men vaksinen gir heller ikke full beskyttelse. Har man vært utsatt for smitte, er det derfor mulig å utvikle sykdommen. Som regel får de som er vaksinert en mildere form av sykdommen som kan være vanskeligere å kjenne igjen.
Brandon kraftverk

Brandon kraftverk er et varmekraftverk i  Manitoba i Canada. Det har en installert produksjonskapasitet på 350 MW. Brenseltypen er kull og naturgass. Kraftverket er stod ferdig i 1958.
Universidade Federal da Bahia

Universidade Federal da Bahia er et delstatseid universitet i Salvador i den brasilianske delstaten Bahia. 
Det ble opprettet i 1946.
Otto Ludwig

Liv og virke

Otto Ludwig egnet seg tidlig til musikalske og litterære studier, og i 1834 oppførte han sine egne operaer Die Geschwister og Die Köhlerin. Takket være et stipend fra hertug Bernhard II i Meiningen kunne han i 1839 studere musikk hos Felix Mendelssohn Bartholdy i Leipzig, men Ludwig, som hele livet led av dårlig helse og lav selvtillit, måtte avbryte studiet allerede året etter. Han returnerte til hjemstedet Eisfeld, og fortsatte å studere partiturer i Meiningen.
Etter noen omflakkende år og flere fortellinger og dramaer, fikk han 4. mars 1850 uroppført dramaet Der Erbförster ved hoffteateret i Dresden. Dette var hans mest suksessfylte skuespill, i samtiden bedømt som en mesterlig psykologisk studie. Etter noen ytterligere dramaer fikk han ry på seg som tidens mest betydelige tyske dramatiker etter Friedrich Hebbel.
Novellene Die Heiteretei, Aus dem Regen in die Traufe, Zwischen Himmel und Erde, dessuten dramaet Der Erbförster og Dramatischen Studien, hører til Ludwigs mest betydelige arbeider.
VM i rullestolcurling 2009

VM i rullestolcurling 2009 ble arrangert i Vancouver i Canada ble arrangert fra 21. til 28. februar 2009. Dette var det sjette VM som ble arrangert.
Bangor University

Bangor University (tidligere University of Wales, Bangor (UWB), en avdeling av University of Wales) ligger i Bangor i Gwynedd, Wales.
Det har pr. januar 2005 omkring 8000 studenter. I tillegg kommer en del studenter tilknyttet universitetet som deltar i et samarbeidsprosjekt med Mediterranean College i Athen.

Historie

Universitetet ble grunnlagt under navnet University College of North Wales den 18. oktober 1884. Det fikk sitt formelle charter året etter. Det opprinnelige lokalet var en gammel skysstasjon, som hadde god plass til de 58 studentene og de ti i staben. I 1911 flyttet universitetet til en ny og mye større bygning, som nå er den gamle delen av Main Arts Building.
I 1967 holdt Maharishi Mahesh Yogi en forelesning om transcendental meditasjon. Under denne forelesningen fikk medlemmene av The Beatles vite at deres manager Brian Epstein var død.
I 1996 ble det walisiskspråklige universitetet Coleg Normal innlemmet.

Rangeringer

Bangor University ble rangert som nummer 58 av 126 britiske universiteter på Complete University Guides liste for 2016 og som nummer 57 av 119 britiske universiteter på The Guardians 2016-liste.
THE World University Rankings 2014-2015 plasserte universitetet på plass 301-350 av de 500 beste universitetene i verden. I QS World University Rankings for 2014 rangerte universitetet som nummer 471-480 mens det ikke var å finne på Academic Ranking of World Universities (Shanghai-rankingen) for 2014.
Aursjøvegen

Aursjøvegen er en 121 km turistvei fra Eidsvåg i Nesset kommune til Sunndalsøra i Sunndal kommune. 55 km av veien er en bomvei, som går over fjellet mellom Finnset i Eikesdal og Litldalen ved Sunndalsøra, og som med unntak av enkelte korte strekninger er grusvei. Statkraft bruker også fjellveien og gir tilskudd til vedlikehold.
Aursjøvegen følger fylkesvei 660 fra Eidsvåg til Eresfjord, og fylkesvei 191 videre til Finnset i Eikesdal. Fra Litldalen til Sunndalsøra følger veien fylkesvei 311 og fylkesvei 62. Bomveien fra Finnset til Litldalen driftes og vedlikeholdes av Aursjøvegen AS, som eies av Nesset kommune, Sunndal kommune og Statkraft AS, og er åpen fra juni til snøen kommer i oktober/november.
Veien mellom Finnset og Litldalen går gjennom flere hårnålssvinger og en vendetunnel, og opp til vidda. Der passerer den en stor jettegryte ved Hallarvasslia og går langs grensen til Dovrefjell-Sunndalsfjella nasjonalpark, over demningen til Aursjøen (regulert i forbindelse med Aura-utbyggingen 1953 - 1966) og forbi Aursjøhytta, som tilhører Kristiansund og Nordmøre Turistforening. I Litldalen kaster fosser seg loddrett ned fra 1 900 meter høye fjell, og i Eikesdal ligger den 705 m høye Mardalsfossen. Like ved veiens høyeste punkt, Brønnhøbrøstet 947 moh, ligger Aurstupet, som er exit-sted for basehopping.
Foruten Aurstupet, foretas det basehopping også fra Vikesoksa og Katthammeren i Eikesdal, og Langrabbpiggen og Flaggnuten i Litldalen.
Øvrige attraksjoner langs Aursjøvegen er Nesset prestegård (Bjørnstjerne Bjørnsons barndomshjem) og Bjørnsonstien utenfor Eidsvåg, helleristninger ved Eresfjorden og Statkrafts visningsverk i Sunndalsøra.
Aursjørittet er et 72 km langt sykkelritt som i august hvert år går over Aursjøvegen fra Eikesdal til Sunndalsøra.

Historie

Veien gjennom Litldalen og opp til Aursjøen ble bygget mellom 1947 og 1950, under utbyggingen av Aura kraftverk. Fra Aursjøen og ned Finnsetlia til Eikesdal stod veien ferdig i 1962. Her var det fra gammelt av en kløvvei og en viktig ferdselsåre videre over fjellet til Lesja. Dette veistykket er en forlengelse av anleggsveien som ble laget i forbindelse med “Takrenneprosjektet” (overføring vann fra Aura-vassdraget gjennom tunnel til Sunndalsøra) i Aura-utbyggingen, og ble bygd delvis som en kompensasjon for at det ikke ble laget kraftstasjon i Eikesdal. I 1991 ble veien mellom Litldalen og Eiksesdal omgjort til bomvei.
Eikesdal var lenge tilgjengelig kun via Eikesdalsvatnet med båt, ferge eller slede vinterstid. Høsten 1990 ble fylkesvei 191 fra Eresfjord til Øverås forlenget langs nordsiden av vannet, og inn til dalen. I 2003 ble veien ødelagt pga. ras ved Fløta, og 2005 ble Viketunnelen forlenget forbi rasstedet. Veien hadde da siden åpningen vært stengt ca. 200 ganger pga. ras eller fare for ras.